લાહોર : પાકિસ્તાની મૌલવીઓએ ઓનર કિલિંગની વિરુદ્ધ કડક વલણ અખત્યાર કર્યું છે. બરેલવી સ્કૂલનાં 40થી વધારે મૌલવીઓએ ફતવો બહાર પાડ્યો છે. જેમાં ઓનર કિલિંગને બિનઇસ્લામીક અને અક્ષમ્ય અપરાધ ગણાવ્યો છે. સુત્રી ઇતિહાદ પરિષદ (એસઆઇસી)નાં બેનર હેઠળ મૌલવીઓએ રવિવારે પત્રકાર પરિષદમાં ઓનર કિલિંગની કડક શબ્દોમાં નિંદા કરી હતી. ફતવામાં કહેવાયું કે પોતાની મરજીથી લગ્ન કરનારી મહિલાઓને જીવતી સળગાવવી તે બિનઇસ્લામીક છે.